In nomine sancte et individue Trinitatis, amen. Ego Willelmus, comes Joveniaci, notum fieri volo tam presentibus quam futuris quod dedi et quictavi ecclesie Beati-Petri-Vivi Senonensis, pro anima patris mei, Burgen de Villamaris et heredes suos, et Burgen de Pariete, uxorem Odonis cum ipsa in manus meas venerit. Quod ut ratum sit et confirmatum sigilli mei karactere et testium subscripcione confirmari volui. Hujus rei testes sunt: Stephanus Putauz; Regnardus li Boz; Regnardus Bosserius; Gauterus Marescallus; Thounus, prepositus; Guibertus Berricus.